Fredrikke Sophie Egeberg
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Norske klassiske komponister og verker før 1900
Fredrikke Sophie Egeberg var en kvinnelig pianist og komponist, og en av de mest populære kvinnelige komponistene rundt midten av 1800-tallet i Kristiania. Hun har komponert over 30 sanger og klaverstykker. Johann Gottfried Conradi (1820–1896) nevner henne i sin «Musikens Historie». At hun omtales var noe stort for en kvinne på den tiden.
Biografi Fredrikke Egebergs far var den danske grosserer Westye Egeberg (1770–1831) og sammen med moren, Anna Sophie Muus (1775–1862) og de åtte søsknene vokste Fredrikke opp i en velstående familie. Da det viste seg at Fredrikke hadde meget gode musikalske evner – blant annet ble hans bror, legen Christian August Egeberg, en meget dyktig amatørcellist – fikk hun en god musikalsk utdannelse. Hun medvirket i familiens mange og populære huskonserter. Fredrikkes nieser Anna og Frederikke Lindboe komponerte sanger og klaverstykker som ble utgitt og trykt. I hovedstaden amatørorkesterselskap, «Det musikalske Lyceum», opptrådte hun flere ganger med teknisk krevende klaverkonserter. Ole Bull var en nær venn av familien og opptrådte ved familene Egebergs huskonserter ofte i samspill med Frederikke ved flygelet. I 1851 skrev Halfdan Kjerulf (1815–1868) at «Frederikke Egeberg skriver fingrene av seg og gjør lykke».Fredrikke Egeberg utga det første hefte med egne sanger til tekster av Wergeland og Welhaven på eget forlag i 1849 fulgt av åtte hefter med i alt 32 sanger og en del klaverstykker. Komposisjoner «4 Kirkesange» (1850) «Julemorgen» «Tør ikke dæmpet og Sagte» (?) «Bøn» «Julesang» «Buesnoren» «Fjeldplanten» «Træet» «Marits Bøn» «Killebukken» «Forfærdes ei du lille Hob» – blandet kor «Herre ta i din sterke hånd» Norske Sange – (ca. 1850, bl.a. musikk til «Til min Gyldenlak» av Henrik Wergeland) «En Vaarnat» – sang og klaver «Jesus, stem mit Svage Hjerte» «Visdoms dyb og Naadesunder» «Gud give mig det at lære» «I himmelen, vor Gud vor Herre bor» Sex sange uden Ord – klaver solo (ca. 1850) «Arioso og Springdans» – 1851 «3 Sange af Arne» (til tekster av Bjørnstjerne Bjørnson) – pothumt Les mer i Store norske leksikon musikk i Norge musikk i romantikken Fredrikke Egeberg i Norsk biografisk leksikon